Document ID: 32007D0449

RÅDETS AFGØRELSE 2007/449/FUSP
af 28. juni 2007
om gennemførelse af fælles holdning 2004/694/FUSP om yderligere foranstaltninger til støtte for den effektive gennemførelse af mandatet til Det Internationale Krigsforbrydertribunal vedrørende Det Tidligere Jugoslavien (ICTY)
RÅDET FOR DEN EUROPÆISKE UNION HAR -
under henvisning til Rådets fælles holdning 2004/694/FUSP (1), særlig artikel 2, sammenholdt med artikel 23, stk. 2, andet led, i traktaten om Den Europæiske Union, og
ud fra følgende betragtninger:
(1)
Ved fælles holdning 2004/694/FUSP vedtog Rådet foranstaltninger med henblik på at indefryse alle midler og økonomiske ressourcer, der tilhører de fysiske personer, mod hvem ICTY har rejst tiltale.
(2)
Zdravko TOLIMIR og Vlastimir DJORDJEVIC blev overført til forvaring i ICTY den 1. juni 2007, og deres navne bør derfor fjernes fra listen.
(3)
Endvidere bør der fremlægges begrundelser vedrørende de personer, der fortsat er opført på listen.
(4)
Listen i bilaget til fælles holdning 2004/694/FUSP bør ændres i overensstemmelse hermed -
TRUFFET FØLGENDE AFGØRELSE:
Artikel 1
Bilaget til fælles holdning 2004/694/FUSP erstattes af bilaget til denne afgørelse.
Artikel 2
Denne afgørelse har virkning fra dagen for vedtagelsen.
Artikel 3
Denne afgørelse offentliggøres i Den Europæiske Unions Tidende.
Udfærdiget i Luxembourg, den 28. juni 2007.

Labels: 11
5
0
13
18